Зад конфликта между Киев и Москва витае призракът на вътрешната политика | Днес.dir.bg
И Путин, и Порошенко се опитват да подобрят имиджа си
15:50 | 28 ноември 2018 | Автор: Майкъл Манвил и Аня Цуканова от Франс прес 14 2266 Снимка: AP/БТА
Зад морския сблъсък между Украйна и Русия край Крим стоят двама мъже - Владимир Путин в Москва и Петро Порошенко в Киев. И двамата се опитват да запазят популярността си, която е в свободно падане.
При този нов конфликт в Азовско море между бившите "братски републики" на СССР, вътрешнополитическите съображения се смесват със стратегически и военни залози.
В Москва руският лидер Владимир Путин стана свидетел на бърз спад на популярността си - останала изключително висока в продължение на години - на фона на икономическите проблеми и на небивала съпротива срещу непопулярна реформа на пенсионната система.
Още по-лошо, 61 на сто го смятат за лично отговорен за проблемите на страната.
"Отклоняването на вниманието от проблемите е в интерес на властите", обяснява пред АФП анализаторът Константин Калачев. "Проучванията (на популярността) показват спад на всички равнища на управлението, включително президентското. И ето ви най-лесното средство да се запази популярност", добавя той.
Заиграване с "патернализма"
"Ако погледнете дискусиите в социалните мрежи, това вече работи. Отново се забелязват "ураджийско-патриотични" чувства, украинофобия. . . Да се говори за възможна война е добро средство за отклоняване на вниманието", обяснява той.
С позата на върховен главнокомандващ, през този период Петро Порошенко изглежда като "началник, когото всички слушат и обсъждат", обяснява Медведев. "Всичко останало, включително критиките срещу икономическата ситуация, минава на заден план. Страхът от война засенчва всичко".
Военното положение "цели да засили имиджа на Порошенко като защитник на Украйна и да пренасочи предизборния дебат" от обществените въпроси към националната сигурност, заяви източник в обкръжението на президента, цитиран от агенция РБК-Украйна.